Trnavské automobilové závody

Trnavské automobilové závody, štátny podnik, skr. TAZ (do roku 1990 Trnavské automobilové závody, národný podnik) bola slovenská automobilka sídliaca v Trnave. Od roku 1993 bola „TAZ“ aj značka jedného z jej výrobkov – TAZ 1500, resp. TAZ 1900.

Za socializmu (od roku 1967) išlo o národný podnik začlenený do trustu ČAZ (Československé automobilové závody) v Prahe. Predchodcom závodov bola valcovňa a oceliareň vybudovaná Coburgovou účastinnou spoločnosťou.

Vyrábala nástavby na vozidlá Tatra Agro, úžitkové vozidlo Škoda 1203, autonápravy pre nákladné automobily Praga V3S, dierované plechy a niektoré iné súčiastky.

Výroba úžitkového vozidla Škoda 1203 začala v českom Vrchlabí v roku 1968. O päť rokov neskôr bola časť výroby presunutá do Trnavy, a v roku 1981 celá produkcia. Ukončená bola až v roku 1999 pre odbytové ťažkosti týchto vtedy značne zastaraných áut. Pôvodne mala značku Škoda, neskôr Škoda TAZ a od 1993 iba TAZ.

Ďalším automobilom montovaným v TAZ bol slovenský Microcar M19. Išlo o malý nákladný automobil, pôvodne vyvinutý vo VAB. V rámci holdingu Sipox, bola výroba z VAB Bánovce nad Bebravou presunutá do TAZ.

 Galéria 

 Pozri aj 
 BAZ 
 Tatra Bratislava 
 Microcar M19

 Referencie 


Kategória:Zaniknuté podniky na Slovensku
Kategória:Pomenovania podľa Trnavy